Al final de la Primera Guerra Sikh (1846) el territori fou annexionat pels britànics pel tractat de Lahore de 9 de març de 1846. Sir John Lawrence fou nomenat com a primer comissionat dels estats del Trans Sutlej. Durant dos anys va dependre del govern general i des de 1848 del resident a Lahore i després de l'annexió de Panjab el 1849, del governador de la província amb seu a Amritsar. Phillaur fou establert com a magatzem de l'artilleria i un quarter important es va establir a Nakodar. El primer fou abandonat el 1857 i el segon el 1854. El 1857 les tropes a Jalandhar i Phillaur es van amotinar i es van unir als rebels de Delhi. Raja Randhir Singh de Kapurthala va servir lleialment als britànics aportant tropes i amb la seva influència preservant la pau al doab.